Na temelju članka 9. stavak 2. Zakona o ugostiteljskoj djelatnosti („Narodne novine“, broj 85/15, 121/16, 99/18, 25/19, 98/19, 32/20, 42/20 i 126/21)) i članka 34. Statuta Grada Skradina («Službeni vjesnik Šibensko-kninske županije», broj 3/21), Gradsko vijeće Grada Skradina, na 10. sjednici, od 23. lipnja 2022. godine, donosi

ODLUKU

o izmjeni i dopuni Odluke o ugostiteljskoj djelatnosti

Članak 1.

U Odluci o ugostiteljskoj djelatnosti („Službeni vjesnik Šibensko-kninske županije“, broj 2/19) u članku 2. stavku 1. alineja 3. mijenja se i glasi:

„- iz skupine „Restorani“ (restoran, gostionica, zdravljak, zalogajnica, pečenjarnica, pizzeria, bistro, slastičarnica, restorani brze prehrane, objekti brze prehrane – fast food) i „Barovi“ (kavana, caffe bar, pivnica, buffet, krčma, konoba, klet, beach bar, kušaonica) od 06.00 do 02.00 sata u periodu od 01. travnja do 31. listopada, osim ugostiteljskih objekata u ulici fra Luje Maruna u Skradinu koji rade od 06.00 do 01.00 sat, a u periodu od 01. studenog do 31. ožujka od 06.00 do 24.00 sata.“

Članak 2.

U članku 2. stavak 2. mijenja se i glasi:

„Radno vrijeme na otvorenom prostoru uz ugostiteljske objekte u periodu od 01. travnja do 31. listopada završava najkasnije u 01.00 sat, osim u ulici fra Luje Maruna u Skradinu gdje završava najkasnije u 24.00 sata, a u periodu od 01. studenog do 31. ožujka u 23.00 sata.“

Članak 3.

U članku 3. stavak 1. mijenja se i glasi:

„Upotreba elektroakustičkih i akustičkih uređaja te izvođenje glazbe na prostorima iz članka 2. ove Odluke dopušteno je do 01.00 sat, osim u ulici fra Luje Maruna u Skradinu gdje je dopušteno do 24.00 sata.“

Članak 4.

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 335-02/19-01/1

URBROJ: 2182-03-02-22-2

Skradin, 23. lipnja 2022.g.

GRADSKO VIJEĆE

GRADA SKRADINA

PREDSJEDNICA

Nadija Zorica, v.r.